


ประกาศสภาองค์การบริหารส่วนตำบลกุแหระ
เรื่อง  รายงานผลการประชุมสภาองค์การบริหารส่วนตำบลกุแหระ  สมัยสามัญ สมัยที่ 4 ครั้งที่ ๑ 
***********
	     ตามที่สภาองค์การบริหารส่วนตำบลกุแหระ ได้กำหนดให้มีการประชุมสภาสมัยสามัญ สมัยที่ 4
ครั้งที่ 1 ประจำปี ๒๕60 ตามมาตรา ๕๓  แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ และแก้ไขเพิ่มเติมจนถึงปัจจุบัน เมื่อวันจันทร์ที่ 13 พฤศจิกายน ๒๕60 เวลา 13.00 น. ณ.ห้องประชุมสภาองค์การบริหารส่วนตำบลกุแหระ  อำเภอทุ่งใหญ่  จังหวัดนครศรีธรรมราช  นั้น 

     ฉะนั้น  จึงอาศัยอำนาจตามความนัยมาตรา ๕๓ และมาตรา ๕๔  แห่งพระราชบัญญัติสภาตำบล
และองค์การบริหารส่วนตำบล  พ.ศ. ๒๕๓๗  ประกอบกับข้อ  ๓๓  แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  ประธานสภาองค์การบริหารส่วนตำบลกุแหระ ได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ 

                จึงประกาศให้ทราบโดยทั่วกัน

		      ประกาศ ณ วันที่ 17  พฤศจิกายน พ.ศ. ๒๕60

รายงานการประชุมสภาองค์การบริหารส่วนตำบลกุแหระ
สมัยสามัญ สมัยที่ 4 ครั้งที่ 1/๒๕60
วันที่  13 พฤศจิกายน ๒๕60
เวลา 13.00 น.
ณ  ห้องประชุมสภาองค์การบริหารส่วนตำบลกุแหระ
************************

ผู้มาประชุม

	
ลำดับที่

	ชื่อ – สกุล
	ตำแหน่ง
	ลงชื่อ
	หมายเหตุ

	1
2
3
4
5
6
7
8
9
10
11
12
13
14


	นายไพรสุริยันต์  ชำนาญกิจ
นายอัมรินทร์  ใจดี
นายสุพรชัย  แผ่นศิลา
นายอนันต์  ไกรนรา
นายเจริญ  พรหมรักษ์
นายภิชากร  อริรัตน์
นายสันติศักดิ์  เพชรอาวุธ
นายจักรรินทร์  อินทวงศ์
นายสมพร  พงค์ทองเมือง
นายสมเกียรติ  พรหมทอง
นายปรึกษา  ชัยวิชิต
นายณรงค์ศักดิ์ ตรีชัย
นายทวีศักดิ์  สุดวิลัย
นายพงค์เทพ  ช่วยนาค
	ประธานสภาฯ
รองประธานสภาฯ
ส.อบต. หมู่ที่ 1
ส.อบต. หมู่ที่ 1
ส.อบต. หมู่ที่ 2
ส.อบต. หมู่ที่ 3
ส.อบต. หมู่ที่ 5
ส.อบต. หมู่ที่ 6
ส.อบต. หมู่ที่ 6
ส.อบต. หมู่ที่ 7
ส.อบต. หมู่ที่ 7
ส.อบต. หมู่ที่ 8
ส.อบต. หมู่ที่ 8
เลขานุการสภาฯ(ชั่วคราว)
	ไพรสุริยันต์  ชำนาญกิจ
อัมรินทร์  ใจดี
สุพรชัย  แผ่นศิลา
อนันต์  ไกรนรา
เจริญ พรหมรักษ์
--
--
จักรรินทร์ อินทวงศ์
สมพร พงค์ทองเมือง
--
ปรึกษา ชัยวิชิต          
ณรงค์ศักดิ์ ตรีชัย
ทวีศักดิ์ สุดวิลัย
พงค์เทพ ช่วยนาค

	




ผู้ขาดการประชุม
	
ลำดับที่
	
ชื่อ – สกุล
	
ตำแหน่ง
	
หมายเหตุ

	    1.
2.
3.

	นายภิชากร  อริรัตน์
นายสันติศักดิ์  เพชรอาวุธ
นายสมเกียรติ  พรมทอง

	ส.อบต. หมู่ที่ 3
ส.อบต. หมู่ที่ 5
ส.อบต.หมูที่ 7

ผู้ลาการประชุม
	
ลำดับที่
	
ชื่อ – สกุล
	
ตำแหน่ง
	
สาเหตุการลา
	
หมายเหตุ

	   1.

	---
	---
	---

	---




ผู้เข้าร่วมประชุม

	ลำดับที่
	รายชื่อ
	ตำแหน่ง
	ลงชื่อ
	หมายเหตุ

	1.
2.
3.
4.
5.

	นายสุจิต  ชำนาญกิจ
นายสุพจน์  สังข์ทอง
นายอดุลย์  ชนะพล
นายสุทิน  อินทร์ปาน
นางสาวอุทัยวรรณ เครือจันทร์

	นายก อบต.
รองนายก
รองนายก
ผู้ใหญ่บ้าน หมู่ที่ 8
เจ้าพนักงานธุรการ
(ผู้ช่วยเหลือด้านงานสภาฯ)
	สุจิต  ชำนาญกิจ
สุพจน์  สังข์ทอง
อดุลย์  ชนะพล
สุทิน อินทร์ปาน
อุทัยวรรณ เครือจันทร์

	



เริ่มประชุมเวลา 	13.00 น.
ระเบียบวาระการประชุม					
ระเบียบวาระที่ 1			เรื่องที่ประธานแจ้งให้ที่ประชุมทราบ
ระเบียบวาระที่ ๒			เรื่องรับรองรายงานการประชุมครั้งที่ผ่านมา
                                                   สมัยวิสามัญ สมัยที่ 4 ครั้งที่ 1 ประจำปี 2560 เมื่อวันที่ 15 
                                                    กันยายน 2560
ระเบียบวาระที่ ๓			เรื่องเสนอเพื่อทราบ
3.1 แจ้งแผนการดำเนินงาน ประจำปี 2561 
ระเบียบวาระที่ ๔			เรื่องเสนอเพื่อพิจารณา
4.1  พิจารณาให้ความเห็นชอบแผนพัฒนาสี่ปี (พ.ศ. 2561-2564) ฉบับเพิ่มเติม (ฉบับที่ 1) 
 ๔.2 พิจารณาโอนเปลี่ยนแปลงงบประมาณ จากข้อบัญญัติงบประมาณรายจ่ายประจำปีงบประมาณ พ.ศ. 2561 หน้า12/16  งบลงทุน ค่าที่ดินและสิ่งก่อสร้าง  ค่าก่อสร้างสิ่งสาธารณูปโภค โครงการขยายเขตระบบจำหน่ายไฟฟ้าประปาบ้านเขาดิน หมู่ที่ 5 และหมู่ที่ 2  งบประมาณ 109,840 บาท ไปตั้งจ่ายรายการใหม่ใน งบเงินอุดหนุน  เงินอุดหนุน  การไฟฟ้าส่วนภูมิภาคอำเภอทุ่งใหญ่  โครงการขยายเขตระบบจำหน่ายไฟฟ้าประปาบ้านเขาดิน หมู่ที่ 5 และหมู่ที่ 2 งบประมาณ 109,840 บาท หน้า 13/16  
							ระเบียบ...

ระเบียบวาระที่ ๕			 เรื่องอื่น ๆ  (ถ้ามี)

-- เมื่อเวลา ๑3.๐๐ น. นายอัมรินทร์  ใจดี  รองประธานสภาฯ  ได้ให้สัญญาณเข้าห้องประชุม เพื่อตรวจสอบองค์ประชุม  ปรากฏว่าครบองค์ประชุม  จึงได้เชิญประธานสภา ฯ จุดธูป เทียน บูชาพระรัตนตรัย  กล่าวเปิดการประชุมและดำเนินการประชุมตามระเบียบวาระ ดังนี้
ระเบียบวาระที่ 1			เรื่องที่ประธานแจ้งให้ที่ประชุมทราบ
ประธานสภาฯ	ได้แจ้งว่าเนื่องจากวันนี้  นายอรุณศ์กดิ์  ชูแก้ว  เลขานุการสภาฯ ได้เข้ารับการฝึกอบรม โครงการอบรมหลักสูตรนักบริหารงานท้องถิ่น ระดับสูง  รุ่นที่ 31 ระหว่างวันที่ 1 – 18  พฤศจิกายน 2560 ณ สถาบันบุคลากรท้องถิ่น จังหวัดปทุมธานี จึงไม่สามารถเข้าร่วมการประชุมได้  จึงอาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ. 2554  ข้อ 19  วรรคสอง ให้สภาท้องถิ่นเลือกสมาชิกฯ หรือข้าราชการ หรือพนักงาน คนหนึ่งเป็นผู้ปฏิบัติหน้าที่เลขานุการสภาท้องถิ่นในการประชุมคราวนั้น จึงขอให้สมาชิกฯ ทุกท่านเสนอชื่อสมาชิกขึ้นมาหนึ่งคน และมีผู้รับรองไม่น้อยกว่าสองคน  ขอเชิญเสนอชื่อได้เลยครับ
ที่ประชุม	นายอนันต์ ไกรนรา ส.อบต. หมูที่ 1 ได้เสนอชื่อ นายพงค์เทพ ช่วยนาค ส.อบต.หมู่ที่ 5 มี นายสุพรชัย แผ่นศิลา ส.อบต หมู่ที่ 1 นายณรงค์ศักดิ์  ตรีชัย  ส.อบต.หมู่ที่ 8  เป็นผู้รับรอง
ประธานสภาฯ	ไม่ทราบว่ามีสมาชิกท่านใดจะเสนอชื่อคนอื่นอีกหรือไม่
ที่ประชุม	ไม่มี
ประธานสภาฯ	ประกาศว่า นาย นายพงค์เทพ ช่วยนาค เป็นเลขานุการ ในการประชุมครั้งนี้  จึงขอเชิญ นายพงค์เทพ ช่วยนาค ทำหน้าที่ เลขานุการสภาฯ  ขอเชิญครับ 
	และเรื่องต่อไปที่จะแจ้งให้ที่ประชุมทราบ  โดยท่านนายกมีเรื่องที่จะแจ้งให้ที่ประชุมทราบ ขอเชิญท่านนายก ครับ 	
นายก อบต.			กระผมมีเรื่องแจ้งเพื่อทราบ จำนวน 2 เรื่อง ดังนี้
3.1  เรื่องขออนุมัติจ่ายเงินทุนสำรองเงินสะสม  ตามหนังสือจังหวัดนครศรีธรรมราช  ที่ นศ 0023.5/ว5210 ลงวันที่ 23 สิงหาคม 2560  จังหวัด ฯ ได้แจ้งว่า ตามที่องค์การบริหารส่วนตำบลกุแหระ ได้ขออนุมัติจ่ายเงินทุนสำรองเงินสะสม  จำนวน 7,869,000  บาท เพื่อดำเนินการก่อสร้างถนนลาดยาง จำนวน 7 โครงการ โครงการขยายผิวจราจรคอนกรีต จำนวน 1 รายการ  โครงการซ่อมแซมถนนลงหินผุ จำนวน 30 โครงการ รวมทั้งสิ้น 38 โครงการ  จังหวัดพิจารณาฐานะ

					          	ทางการ....

ทางการคลังแล้วเห็นว่า ตามรายงานการเบิกจ่ายเงินงบประมาณ ณ วันที่ 30 เมษายน 2560 องค์การบริหารส่วนตำบลกุแหระ มีรายจ่ายประจำที่จะต้องจ่ายประมาณเดือนละ 819,968 บาท มีเงินสะสมคงเหลือที่จะนำไปใช้จ่ายได้ตามอำนาจหน้าที่เพียง 988,691.33 บาท ซึ่งหากเกิดเหตุการณ์กรณีฉุกเฉินจำเป็นใดๆ องค์การบริหารส่วนตำบล กุแหระ ไม่มีเงินสะสมไปบริการจัดการเพื่อช่วยเหลือประชาชนได้  ดังนั้น เพื่อเป็นการรักษาเสถียรภาพทางการคลัง จึงควรรักษาเงินทุนสำรองเงินสะสมซึ่งเป็นเงินก้อนสุดท้ายไว้  ประกอบกับหากอนุมัติให้องค์การบริหารส่วนตำบลกุแหระใช้จ่ายเงินทุนสำรองเงินสะสมดังกล่าว จะทำให้มีเงินทุนสำรองเงินสะสมคงเหลือเพียงร้อยละ 4.02 ของงบประมาณรายจ่ายประจำปีที่ตราในข้อบัญญัติ จึงขอให้องค์การบริหารส่วนตำบล กุแหระ พิจารณาทบทวนการขออนุมัติใช้เงินทุนสำรองเงินสะสมใหม่อีกครั้ง  จากการที่ทางอำเภอทุ่งใหญ่ได้ประชุมหัวหน้าส่วนราชการ  ทางอำเภอได้แจ้งว่าทางกรมอุตุนิยมวิทยาแจ้งเตือนว่าจะมีฝนตกหนัก เขาบอกว่าให้ชะลอไปก่อนอีก 2 เดือน ผมเองได้ประสานท่าน ท่านบอกว่าทั้ง 30 โครงการที่เสนอไปนั้นถ้าประชาชนไม่สามารถใช้ถนนได้ให้ลงเกรดถนนถมหลุมบ่อไปพลางก่อนโดยให้พิจารณาใช้ตามความเหมาะสม เราเองก็มีงบประมาณเราสามารถใช้งบกลางได้ และช่วงนี้อยู่ในช่วงต้นปีงบประมาณ จึงขอแจ้งให้เพื่อนสมาชิกทราบ  เพราะว่าเงินทุนสำรองเงินสะสมตัวนี้ต้องชะลอไปอีก 2-3 เดือน และอีกอย่างทางกรมอุตุนิยมวิทยาได้รายงานจังหวัดว่าเราเองต้องอยู่ในภาวะต้องเตรียมความพร้อม  โดยทางจังหวัดได้ให้นโยบายไว้ว่า นายกฯ,ประธานสภาฯ,ปลัด,กำนัน,และผู้ใหญ่บ้าน ต้องอยู่ในฝ่ายเดียวกัน  เพื่อช่วยเหลือประชาชน โดยเราเองอยู่ในพื้นที่ไม่รู้ว่ามีอะไรหนักแต่เมื่อเทียบกับปริมาณฝนในปีนี้หนักกว่าปีที่ผ่านมา ทางจังหวัดจึงขอให้ชะลอไปก่อน 2-3 เดือน จึงขอแจ้งให้เพื่อนสมาชิกได้รับทราบครับ 
3.2 เรื่องการทำบุญเลี้ยงพระ  เนื่องจากในวันที่ 20 พฤศจิกายน 2560 เวลาในช่วงเช้าและเสร็จประมาณเที่ยง โดยจะมีการทำบุญเลี้ยงพระที่ อบต.  ซึ่งเป็นโครงการของชมรมสวัสดิการชุมชน คือเราได้เลือกกรรมการชุดใหม่เข้ามาเพื่อดำเนินการของเงินสวัสดิการชุมชน ผมก็มีเรื่องแจ้งให้ทราบแค่นี้ครับ
ประธานสภาฯ				ตามที่ท่านนายกได้แจ้งให้ทราบนั้นไม่ทราบว่ามีสมาชิกท่านใดสงสัยหรือ
					มีอะไรจะซักถามขอเชิญครับ  ถ้าไม่มีกระผมขอเข้าสู่ระเบียบวาระต่อไป
ระเบียบวาระที่ 2			เรื่องรับรองรายงานการประชุมครั้งที่ผ่านมา	
		สมัยวิสามัญ สมัยที่ 4 ครั้งที่ 1 ประจำปี 2560 เมื่อวันที่ 15 กันยายน  2560
								   ประธาน...

ประธานสภา ฯ	ขอให้สมาชิกทุกท่านตรวจดูรายงานการประชุมครั้งที่ผ่านมาตามที่ได้
รายงานให้ทราบไปแล้วนั้น ว่าถูกต้องหรือไม่มีส่วนใดที่ต้องแก้ไขบ้างหรือไม่ 
ที่ประชุม			ที่ประชุมมีมติรับรองไม่มีการแก้ไข
			รับรอง		10	เสียง
			ไม่รับรอง	-	เสียง
			งดออกเสียง	 1	เสียง					
ระเบียบวาระที่  ๓			เรื่องเสนอเพื่อทราบ
ประธานสภาฯ			ขอเชิญนายก เสนอเรื่องเพื่อทราบ  
นายก อบต.		กระผมมีเรื่องเสนอเพื่อทราบ เรื่อง แผนการดำเนินงาน ประจำปี 2561  เนื่องจากทางจังหวัดนครศรีธรรมราชได้มีหนังสือ ด่วนที่สุด ที่ นศ 0023.5/ว 6271 ลงวันที่ 16 ตุลาคม 2560  เรื่อง ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560ด้วยกระทรวงมหาดไทยแจ้งว่าได้ออกระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560 โดยประกาศในราชกิจจานุเบกษา เมื่อวันที่ 29 กันยายน 2560 มีผลใช้บังคับตั้งแต่วันที่ 30 กันยายน 2560 เป็นต้นไป และเพื่อให้การเบิกค่าใช้ใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่นเป็นไปอย่างมีประสิทธิภาพ ประสิทธิผล แก้ไขปัญหาความเดือดร้อนและเกิดประโยชน์กับประชาชน จึงยกเลิกหนังสือกรมการปกครอง ที่ มท 0313.5/ว 3050 ลงวันที่ 23 กุมภาพันธ์ 2561 เรื่อง หลักเกณฑ์ว่าด้วยการตั้งงบประมาณเพื่อช่วยเหลือประชาชนตามอำนาจหน้าที่ขององค์การบริหารส่วนจังหวัด เทศบาล และองค์การบริหารส่วนตำบล พ.ศ. 2543 คือหมายถึงตอนนี้ศูนย์เดิมตั้งอยู่ที่ท้องถิ่นอำเภอ แต่ตอนนี้เราต้องตั้งศูนย์ช่วยเหลือให้กับประชาชน อำเภอละ 100,000 บาท แต่เราเองเราไม่มีอยู่ในแผน ดังนั้น วันนี้จึงจะเสนอให้สภาพิจารณาให้ความเห็นชอบขั้นต่อไป เพราะว่าเราใช้อำเภอทุ่งใหญ่โดยท้องถิ่นอำเภอเป็นกรรมการและเลขานุการ หมายถึงว่าเราต้องอุดหนุนไปอำเภอ ตำบลละ 20,000 บาท เพื่อช่วยเหลือประชาชนเวลาเกิดภัยพิบัติต่างๆ ซึ่งเป็นศูนย์รวม แต่เราเองไม่ได้ตั้งไว้ในแผนจึงไม่สามารถอุดหนุนได้คือตามระเบียบต้องมีอยู่ในแผนจึงจะสามารถอุดหนุนได้ จึงมีความจำเป็นต้องเข้าสภาเพื่อพิจารณาให้ความเห็นชอบปรับแผนเพื่อตั้งไว้ในแผนต่อไป  จึงแจ้งให้เพื่อนสมาชิกทราบ  คือ การจัดทำแผนก็คือมีขั้นตอนเหมือนการจัดทำแผนพัฒนา การจัดทำอันดับแรกก็คือการ
									ส่งเสริม...

	ส่งเสริมแผน และตอนนี้เราก็ได้ประชุมคณะกรรมการแผนเรียบร้อยแล้ว  หลังจากนี้ก็เสนอแผนพัฒนาสี่ปี (พ.ศ. 2561-2564 ) ฉบับเพิ่มเติม (ฉบับที่ 1) เพื่อให้สภาพิจารณาให้ความเห็นชอบต่อไปครับ
ที่ประชุม	รับทราบ
ระเบียบวาระที่ 4			เรื่องเสนอเพื่อพิจารณา
	4.1 เรื่องพิจารณาให้ความเห็นชอบแผนพัฒนาสี่ปี (พ.ศ. 2561-2564) ฉบับเพิ่มเติมฉบับที่ 3 
ประธานสภาฯ	เนื่องจากผู้บริหารได้เสนอญัตติ เพื่อให้สภาพิจารณาให้ความเห็นชอบแผนพัฒนาสี่ปี (พ.ศ. 2561-2564 ) ฉบับเพิ่มเติม ฉบับที่ 3 จึงขอเชิญนายกฯได้ชี้แจงต่อสภา ฯ
นายก อบต.	ตามระเบียบวาระที่ 3 ที่ได้ชี้แจงไปแล้วนั้น และเพื่อนสมาชิกได้เห็นแล้วตามแผนพัฒนาสี่ปีที่ได้แจกไปแล้วนั้น คือจริงๆแล้ว เราจะทำเฉพาะศูนย์ช่วยเหลือประชาชนระดับตำบล แต่ในเมื่อเราได้ปรับแผนไปแล้วนั้นก็ปรับไปเลยเผื่อมีเงินเข้ามาจะได้ดำเนินการได้  โดยขอแจ้งให้ทราบว่าเรามี 2 ยุทธศาสตร์  คือ
1.  โครงการศูนย์ปฏิบัติการร่วมในการช่วยเหลือประชาชนระดับตำบล ตั้งไว้ 25,000 บาท เวลามีเหตุการณ์เข้ามาเราจะได้ช่วยเหลือประชาชนได้ ของตำบลเราเองไม่มีซึ่งถ้าเหตุการณ์อะไรขึ้นมาจะทำให้วุ่นวายได้ เราเลยตั้งทั้งของระดับตำบลและระดับอำเภอ  วัตถุประสงค์เพื่อสนับสนุนการดำเนินงานช่วยเหลือประชาชนของศูนย์ระดับตำบล เป้าหมายก็เพื่อสนับสนุนศูนย์ปฏิบัติการช่วยเหลือประชาชนระดับตำบล ตัวชี้วัดร้อยละของประชาชนได้รับความช่วยเหลือเมื่อเกิดสาธารณภัยในพื้นที่ระดับตำบล ผลที่คาดว่าจะได้รับ ศูนย์ปฏิบัติการร่วมในการช่วยเหลือประชาชนระดับตำบลดำเนินงานเป็นไปอย่างมีประสิทธิภาพ มีสำนักงานปลัดเป็นเจ้าของเรื่อง
	  2.  โครงการศูนย์ปฏิบัติการร่วมในการช่วยเหลือประชาชนระดับองค์กรปกครองส่วนท้องถิ่นระดับอำเภอ  วัตถุประสงค์ เพื่อสนับสนุนการดำเนินงานการช่วยเหลือประชาชนระดับองค์กรปกครองส่วนท้องถิ่นระดับอำเภอ เป้าหมาย คือ สนับสนุนการปฏิบัติการช่วยเหลือประชาชนระดับองค์กรปกครองส่วนท้องถิ่นระดับอำเภอ ตั้งไว้ 200,000 บาท ตัวชี้วัด คือร้อยละศูนย์ปฏิบัติร่วมในการช่วยเหลือประชาชนระดับองค์กรปกครองส่วนท้องถิ่นระดับอำเภอได้รับความช่วยเหลือเมื่อเกิดสาธารณภัย ผลที่คาดว่าจะได้รับ ศูนย์ปฏิบัติการร่วมในการช่วยเหลือประชาชนระดับองค์กรปกครองส่วนท้องถิ่นระดับอำเภอ ดำเนินงานเป็นไปอย่างมีประสิทธิภาพ โดย อบต. ละ 20,000 บาท ต่อปี อันนี้ถ้า

									เกิดภัย...

เกิดภัยพิบัติเกิดขึ้นเราก็สามารถดึงมาใช้ได้ และมีค่าใช้จ่ายประจำของศูนย์ ปีล่ะ 20,000  บาท ส่วนที่เหลือ 180,000 บาท เป็นค่าเกิดเหตุ  และค่าช่วยเหลือค่าวัสดุ อุปกรณ์ต่างๆ ครับ
ประธานสภาฯ	ไมทราบว่ามีสมาชิกท่านใดจะอภิปรายบ้าง
ที่ประชุม	ไม่มีใครอภิปราย
ประธานสภาฯ	ขอมติที่ประชุมว่าจะอนุมัติให้ความเห็นชอบแผนพัฒนาสี่ปี (พ.ศ. 2561-2564) ฉบับเพิ่มเติม (ฉบับที่ 1) หรือไม่			
มติที่ประชุม	ที่ประชุมมีมติ
			อนุมัติ           10   เสียง
			ไม่อนุมัติ         --    เสียง
   			งดออกเสียง     1    เสียง
4.1 พิจารณาโอนเปลี่ยนแปลงงบประมาณ จากข้อบัญญัติงบประมาณรายจ่ายประจำปีงบประมาณ พ.ศ. 2561 หน้า 12/16 งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค โครงการขยายเขตระบบจำหน่ายไฟฟ้าประปาบ้านเขาดิน หมู่ที่ 5 และหมู่ที่ 2 งบประมาณ 109,840 บาท ไปตั้งจ่ายรายการใหม่ในงบเงินอุดหนุน เงินอุดหนุนการไฟฟ้าส่วนภูมิภาคอำเภอทุ่งใหญ่ โครงการขยายเขตระบบจำหน่ายไฟฟ้าประปาบ้านเขาดิน หมู่ที่ 5 และหมู่ที่ 2 งบประมาณ 109,840 บาท  หน้า 13/16 เดิมเราได้ตั้งจ่ายไว้ในหมวดค่าที่ดินและสิ่งก่อสร้าง เหตุผลก่อนหน้านี้คือเราไม่สามารถตั้งไว้ในหมวดเงินอุดหนุนได้ แต่ตอนนี้กระทรวงมหาดไทยได้ออกระเบียบว่าการที่เราจะอุดหนุนหน่วยงานอื่น เราต้องตั้งไว้ในหมวดเงินอุดหนุน  จึงทำให้ตอนนี้เราไม่สามารถอุดหนุนให้กับสำนักงานการไฟฟ้าส่วนภูมิภาคในการขยายเขตระบบจำหน่วยไฟฟ้าประปาเขาดิน หมู่ที่ 5 และหมู่ที่ 2 ได้ จึงมีความจำเป็นต้องนำเข้าสภาเพื่อพิจารณาให้ความเห็นชอบต่อไป
ประธานสภาฯ	ขอมติที่ประชุมสภาว่าจะอนุมัติให้โอนเปลี่ยนแปลงงบประมาณ จากข้อบัญญัติงบประมาณรายจ่ายประจำปีงบประมาณ พ.ศ. 2561 หน้า 12/16 งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค โครงการขยายเขตระบบจำหน่ายไฟฟ้าประปาบ้านเขาดิน หมู่ที่ 5 และหมู่ที่ 2 งบประมาณ 109,840 บาท ไปตั้งจ่ายรายการใหม่ในงบเงินอุดหนุนหรือไม่
มติที่ประชุม	ที่ประชุมมีมติ
			อนุมัติ           10   เสียง
			ไม่อนุมัติ         --    เสียง
   			งดออกเสียง     1    เสียง

								ระเบียบ...

ระเบียบวาระที่ 5			เรื่องอื่น ๆ 
ประธานสภาฯ				ได้เปิดโอกาสให้เพื่อนสมาชิกได้นำเสนอเรื่องอื่นๆ	
ที่ประชุม				นายสุทิน  อินทร์ปาน  ผู้ใหญ่บ้าน หมู่ที่ 8 ขอบคุณประธานสภา คณะ
	ผู้บริหาร และสมาชิกสภาฯ ทุกท่าน ที่ได้เปิดโอกาสให้กระผมได้ นำเสนอเรื่องอื่นๆ  และรู้สึกเป็นเกียรติอย่างยิ่งที่ได้เข้าร่วมประชุมในครั้งนี้  อย่างน้อยกระผมได้ทราบถึงระเบียบในการทำงานของท้องถิ่น ว่าเขาทำงานกันอย่างไร โดยถือว่าได้ความรู้เพื่อนำไปชี้แจงให้ชาวบ้านฟังได้ถึง
การทำงานของ โดยยึดตามระเบียบต่างๆ ในการทำงาน  ส่วนในเรื่องที่กระผมจะนำเสนอนั้น มี 2 เรื่อง คือ 
     1 เรื่องการขอขึ้นทะเบียนสำนักสงฆ์เขานุ้ย  หมู่ที่ 8 ซึ่งเป็นวัดแห่งเดียวที่ยังเป็นสำนักสงฆ์อยู่ จึงอยากให้เป็นวัดที่ถูกต้องตามกฎหมาย พี่น้องประชาชน หมู่ที่ 8 เรียกร้องมากในเรื่องนี้ ซึ่งกระผมได้ไปปรึกษากับสำนักพุทธว่าจะเป็นไปได้ไหมเพราะสถานที่มันอยู่ในที่ ส.ป.ก. ทางสำนักพุทธเขาบอกว่าสามารถทำได้แต่ต้องให้ผ่านสภาฯ อบต.ให้ความเห็นชอบก่อน
      2.เรื่องขอความอนุเคราะห์ในการจัดเลี้ยงน้ำชา ซึ่งกระผมได้จัดเลี้ยงน้ำชา ในวันที่ 25 พฤศจิกายน 2560  เพื่อจัดซื้อหอกระจายข่าวประจำหมู่บ้าน ซึ่งตอนนี้เสื่อมสภาพไม่สามารถซ่อมได้เพราะราคาสูง  กระผมคิดว่าถ้าซื้อใหม่จะดีกว่า แต่ทางหมู่บ้านไม่มีงบประมาณเพียงพอจึงจำเป็นต้องจัดงานเลี่ยงน้ำชาขึ้น  ขอบคุณครับ
ที่ประชุม                                     นายณรงค์ศักดิ์  ตรีชัย  ส.อบต.หมู่ที่ 8 ขอฝากท่านนายกขอให้กองช่างช่วยลงไปดูถนนสายบ้านควนพล หมู่ที่ 8 ด้วยครับ เพราะตอนนี้ถนน เกิดชำรุด มีน้ำขัง ไม่สามารถใช้สัญจรไปมาได้ และเรื่องไฟฟ้าที่ข้างเสาข้างถนนที่สระน้ำ หมู่ที่ 8 ไม่ทราบว่าไปถึงไหนแล้วครับ ขอบคุณครับ
ที่ประชุม	นายพงค์เทพ  ช่วยนาค  อยากให้ท่านนายกให้ความสำคัญเกี่ยวกับการประชาสัมพันธ์อย่างทั่วถึงอย่างเช่น เรื่อง โครงการของกองทุนสวัสดิการชุมชน เพราะชาวบ้านส่วนใหญ่ยังไม่เข้าใจในโครงการดังกล่าว และอยากให้ท่านนายกช่วยชี้แจงถึงสวัสดิการโครงการดังกล่าวด้วย
                                                   ขอบคุณครับ
ประธานสภาฯ	ไม่ทราบว่ามีสมาชิกท่านใดจะสอบถามอีกหรือไม่  ถ้าไม่มีขอให้นายกได้ตอบข้อซักถาม ขอเชิญครับ
นายก อบต.	ขอขอบคุณเพื่อนสมาชิกฯ ที่คอยเป็นห่วงเป็นใยในการปฎิบัติหน้าที่ของผู้บริหาร และคอยห่วงใยในความเดือดร้อนของประชาชน  ผมจะขอตอบข้อซักถามของเพื่อนสมาชิกทุกท่านครับ  ตอบข้อหารือของ นายสุทิน อินทร์ปาน  ผู้ใหญ่บ้านหมู่ที่ 8 ก่อนอื่นต้องขอขอบคุณท่านผู้ใหญ่บ้าน 

									 หมู่ที่ 8

	หมู่ที่ 8 ที่เข้าร่วมประชุมในครั้งนี้  สำหรับการขอขึ้นทะเบียนสำนักสงฆ์
	เขานุ้ยนั้น กระผมยินดีและเต็มใจที่จะให้ความร่วมมืออย่างเต็มที่ และเมื่อวันศุกร์ที่ผ่านมากระผมได้ไปที่จังหวัด และได้สอบถามกับเจ้าหน้าที่ของสำนักพุทธเขาบอกว่าสามารถทำได้  ขอให้ท่านผู้ใหญ่ไว้วางใจผมจะติดตามให้อย่างเต็มที่ สำหรับที่ของวัดนั้น ทาง ส.ป.ก. จะมาทำการรังวัดอีกที่  ส่วนเรื่องการจัดงานเลี้ยงน้ำชา เพื่อจัดซื้อหอกระจายข่าวนั้น จริงๆ ทาง อบต.สามารถซ่อมได้โดยใช้งบซ่อม แต่ถ้าจะซื้อใหม่นั้น อบต.ต้องนำเข้าข้อบัญญัติก่อนจึงจะสามารถจัดซื้อได้  จึงขอฝากให้เพื่อนๆสมาชิกช่วยประสาน  กำนัน,ผู้ใหญ่บ้าน เช็คดูว่าตัวไหนที่ชำรุด และตัวไหนที่ยังสามารถใช้การได้  เพราะหอกระจายข่าวถือเป็นสิ่งสำคัญในการประชาสัมพันธ์ข้อมูลข่าวสารต่างๆให้กับประชาชนได้รับทราบ  ฉะนั้นจึงขอฝากเพื่อนสมาชิกด้วยครับ 
ที่ประชุม	ตอบข้อหารือ นายณรงค์ศักดิ์ ตรีชัย ส.อบต.หมู่ที่ 8  เรื่อง ถนนสายควนพล หมู่ที่ 8 ชำรุด นั้น เดี่ยวกระผมจะเข้าไปดูให้ เพราะตอนนี้เราสามารถใช้งบซ่อมได้ หรือจะใช้งบกลางก็ได้ไม่มีปัญหาเพราะตอนนี้ทุกหมู่บ้านเราได้ตกลงกันว่าจะทำข้อบังคับตำบลในการใช้ถนน และจะนำเสนอสภาฯเพื่อพิจารณาอีกทีหนึ่ง เพราะตอนนี้ผู้ซื้อไม้ยางพารา หรือผู้รับจ้าง พอทำงานเสร็จก็จะไปเลย นำความเสียหายกับท้องถิ่นเรา ในการจัดทำข้อบังคับ คือ เวลาผู้ซื้อมาซื้อไม้ยางพารากับเจ้าของขอให้ทั้งสองฝ่ายทำข้อตกลงกันในการรับผิดชอบในส่วนเส้นทางที่ใช้ โดยให้ไปทำข้อตกลงกันที่ อบต.ก็ได้ ที่กำนัน,ผู้ใหญ่บ้านก็ได้ ดังนั้นกระผมได้ตกลงกับ ผู้ใหญ่และกำนัน จะทำข้อบังคับตำบลกันขึ้นมาเพื่อให้เป็นไปตามระเบียบข้อบังคับและเป็นไปตามมาตรฐานเดียวกัน 
ที่ประชุม	ตอบข้อหารือ นายพงค์เทพ  ช่วยนาค ส.อบต.หมู่ที่ 5  เรื่องการประชาสัมพันธ์ข่างสารต่างๆ นั้น กระผมยินดี และต้องขอความร่วมมือเพื่อนๆสมาชิกในการช่วยกันประชาสัมพันธ์ข่าวสารและชี้แจงข้อมูลต่างๆ ให้กับประชาชนทราบด้วย  สำหรับเรื่องสิทธิสวัสดิการชุมชน  คนที่จ่ายมาแล้ว 365 บาท ในเดือนกันยายน เขามีสิทธิรับครับ ส่วนคนที่มาสมัครใหม่ให้สมัครเพิ่มเติมในเดือนตุลาคม โดยจ่ายครั้งละ 365 บาท ต่อปี คือต้องจ่ายทุกปี ส่วนชมรมผู้สูงอายุนั้นจะยุบเลิกไป ส่วนสิทธิ กรณีเข้านอนรักษาตัวที่โรงพยาบาล	สามารถเบิกจ่ายได้ คืน 300 บาท ไม่เกิน 5 คืน ปีล่ะไม่เกิน 3 ครั้ง ส่วนกรณีเสียชีวิต จะจ่ายค่าฌาปนกิจศพละ 5,000 บาท พวงรีด 1 พวง  ร่วมสวด 1 เตียง  จึงขอฝากเพื่อนๆสมาชิกช่วยประชาสัมพันธ์และชี้แจงให้ราษฎรในพื้นที่ทราบด้วยครับ  ขอบคุณครับ	
						                        
                                                                                                                          ประธาน...

ประธานสภา ฯ	กล่าวขอบคุณทุกท่านที่มาประชุมในวันนี้ และให้ความร่วมมือเป็นอย่างดี  สำหรับวันนี้ขอเลิกประชุม	
	
เลิกประชุมเวลา	15.30  น.




	(ลงชื่อ)  พงค์เทพ  ช่วยนาค    	ผู้จดรายงานการประชุม
	         (นายพงค์เทพ  ช่วยนาค)

